CELEX: 32009R0329
Language: bg
Date: 2009-04-22 00:00:00
Title: Регламент (ЕО) № 329/2009 на Комисията от 22 април 2009 година за изменение на Регламент (ЕО) № 1165/98 на Съвета относно краткосрочната статистика по отношение на актуализиране на списъка с променливи, честотата на събиране на статистическа информация и нивата на разбивка и агрегиране, приложими към променливите (Текст от значение за ЕИП)

23.4.2009   
            
            
               BG
            
            
               Официален вестник на Европейския съюз
            
            
               L 103/3
            
         
      РЕГЛАМЕНТ (ЕО) № 329/2009 НА КОМИСИЯТА
   
   от 22 април 2009 година
   за изменение на Регламент (ЕО) № 1165/98 на Съвета относно краткосрочната статистика по отношение на актуализиране на списъка с променливи, честотата на събиране на статистическа информация и нивата на разбивка и агрегиране, приложими към променливите
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1165/98 на Съвета от 19 май 1998 г. относно краткосрочната статистика (1), и по-специално член 17, букви б), г) и д) от него,
   като има предвид, че:
   
               (1)
            
            
               С Регламент (ЕО) № 1165/98 се установява обща рамка за създаване на краткосрочни статистически данни на Общността за бизнес цикъла. Обхватът на тези статистически данни е променен с Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 (2).
            
         
               (2)
            
            
               В Регламент (ЕО) № 1503/2006 на Комисията от 28 септември 2006 г. за прилагане и изменение на Регламент (ЕО) № 1165/98 на Съвета относно краткосрочната статистика по отношение на дефинициите на показателите, списъка с показатели и честотата на събиране на данни (3) са дадени определения на променливите.
            
         
               (3)
            
            
               С Регламент (ЕО) № 1158/2005 на Европейския парламент и на Съвета от 6 юли 2005 г. за изменение на Регламент (ЕО) № 1165/98 (4) се въвеждат проучвания за осъществимост по отношение на променливите за отработените часове и за брутните надници и заплати в търговията на дребно и другите услуги.
            
         
               (4)
            
            
               С оглед паричната политика на Общността краткосрочната бизнес статистика и особено тази за услугите следва да бъде доразвита. Следователно е необходимо Регламент (ЕО) № 1165/98 да бъде актуализиран в онези области, които са от особено значение за изучаването на икономическия цикъл.
            
         
               (5)
            
            
               Регламент (ЕО) № 1165/98 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (5),
            
         ПРИЕ НАСТОЯЩИЯ РЕГЛАМЕНТ:
   Член единствен
   Приложения В и Г към Регламент (ЕО) № 1165/98 се изменят в съответствие с приложението към настоящия регламент.
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 април 2009 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 162, 5.6.1998 г., стр. 1.
   
      (2)  ОВ L 393, 30.12.2006 г., стр. 1.
   
      (3)  ОВ L 281, 12.10.2006 г., стр. 15.
   
      (4)  ОВ L 191, 22.7.2005 г., стр. 1.
   
      (5)  ОВ L 181, 28.6.1989 г., стр. 47.
   
      ПРИЛОЖЕНИЕ
      
                  1.
               
               
                  Приложение В към Регламент (ЕО) № 1165/98 се изменя, както следва:
                  
                              а)
                           
                           
                              В буква в) „Списък на променливите“, параграф 1 в таблицата се добавят следните променливи:
                              
                                          „220
                                       
                                       
                                          Отработени часове
                                       
                                    
                                          230
                                       
                                       
                                          Брутни надници и заплати“
                                       
                                    
                        
                              б)
                           
                           
                              В буква г) „Форма“ параграф 2 се заменя със следното:
                              
                                          „2.
                                       
                                       
                                          Променливата за оборота (№ 120), променливата за обема на продажбите (№ 123) и променливата за отработените часове (№ 220) също се изпращат във форма, коригирана според броя на работните дни. Изпращането на променливата за отработените часове (№ 220) във форма, коригирана според броя на работните дни, се изисква не по-късно от 31 март 2015 г. Във всички случаи, когато други променливи показват ефекти, свързани с работните дни, държавите-членки могат да предават и такива променливи във форма, коригирана според броя на работните дни. Списъкът с променливите, които трябва да се предават във форма, коригирана според работните дни, може да бъде изменян в съответствие с процедурата, предвидена в член 18.“
                                       
                                    
                        
                              в)
                           
                           
                              В буква д) „Референтен период“ в таблицата се добавят следните променливи:
                              
                                          „220
                                       
                                       
                                          тримесечие
                                       
                                    
                                          230
                                       
                                       
                                          тримесечие“
                                       
                                    
                        
                              г)
                           
                           
                              В буква е) „Ниво на детайлност“ параграф 1 се заменя със следното:
                              
                                          „1.
                                       
                                       
                                          Променливата за оборота (№ 120) и променливите за дефлатора/обема на продажбите (№ 330/123) се изпращат в съответствие с нивата на детайлност, определени в параграфи 2 и 3. Променливата за броя на заетите лица (№ 210) се изпраща в съответствие с нивото на детайлност, определено в параграф 4. Променливата за отработените часове (№ 220) и променливата за брутните надници и заплати (№ 230) се изпращат в съответствие с разделение 47 от NACE Rev. 2.“
                                       
                                    
                        
                              д)
                           
                           
                              В буква ж) „Крайни срокове за изпращане на данните“ параграф 3 се заменя със следното:
                              
                                          „3.
                                       
                                       
                                          Променливата за броя на заетите лица (№ 210) се предава в двумесечен срок след края на референтния период. Крайният срок може да се удължи с не повече от 15 дни за онези държави-членки, чийто оборот за дадена базова година по разделение 47 от NACE Rev. 2 представлява по-малко от 3 % от общия за Европейската общност. Променливата за отработените часове (№ 220) и променливата за брутните надници и заплати (№ 230) се изпращат в тримесечен срок след края на референтния период.“
                                       
                                    
                        
                              е)
                           
                           
                              В буква и) „Първа референтна година“ се добавя следната алинея:
                              „Първият референтен период за променливата за отработените часове (№ 220) и променливата за брутните надници и заплати (№ 230) не може да бъде по-късно от първото тримесечие на 2010 г., считано от въвеждането на 2010-а като базова година през 2013 г.“
                           
                        
            
                  2.
               
               
                  Приложение Г към Регламент (ЕО) № 1165/98 се изменя, както следва:
                  
                              а)
                           
                           
                              В буква в) „Списък на променливите“, параграф 1 в таблицата се добавят следните променливи:
                              
                                          „220
                                       
                                       
                                          Отработени часове
                                       
                                    
                                          230
                                       
                                       
                                          Брутни надници и заплати“
                                       
                                    
                        
                              б)
                           
                           
                              В буква г) „Форма“, параграф 2 се добавя следната алинея:
                              „Променливата за отработените часове (№ 220) се изпраща във форма, коригирана според броя на работните дни, считано от дата, която е не по-късно от 31 март 2015 г.“
                           
                        
                              в)
                           
                           
                              В буква е) „Ниво на детайлност“, параграф 2 се добавя следната алинея:
                              „Променливата за отработените часове (№ 220) и променливата за брутните надници и заплати (№ 230) се изпращат в съответствие със следните подразделения на NACE Rev. 2:
                              
                                          —
                                       
                                       
                                          разделения 45 и 46;
                                       
                                    
                                          —
                                       
                                       
                                          раздели H, I и J;
                                       
                                    
                                          —
                                       
                                       
                                          сума от (69, 70.2, 71, 73 и 74);
                                       
                                    
                                          —
                                       
                                       
                                          сума от (78, 79, 80, 81.2 и 82);“
                                       
                                    
                        
                              г)
                           
                           
                              В буква ж) „Крайни срокове за изпращане на данните“ в таблицата се добавят следните променливи:
                              
                                          „220
                                       
                                       
                                          3 месеца
                                       
                                    
                                          230
                                       
                                       
                                          3 месеца“
                                       
                                    
                        
                              д)
                           
                           
                              В буква и) „Първи референтен период“ се добавя следната алинея:
                              „Първият референтен период за променливата за отработените часове (№ 220) и променливата за брутните надници и заплати (№ 230) не може да бъде по-късно от първото тримесечие на 2010 г., считано от въвеждането на 2010-а като базова година през 2013 г.“.